Foto: Fabrizio Bensch/Reuters Germaniya kansleri Angela Merkelning ma’lum qilishicha, mamlakatning Turkiyaga nisbatan siyosiy kursi kuchaytirilishi mumkin, deb xabar bermoqda Die Welt. Merkelning bayonoti Antaliyada 31 avgust kuni ikki nafar nemis fuqarosining qo‘lga olinishi bilan bog‘liq. Germaniya TIV ma’lumotiga ko‘ra, Turkiyada 55 nafar nemis fuqarosi hibsda saqlanmoqda, ulardan 12 nafari – siyosiy ayblovlar bilan qamoqda qolmoqda. «Bunday sharoitda bojxona ittifoqini kengaytirish haqida muzokaralar o‘tkazilishi mumkin emas», - degan kansler. Uning ta’kidlashicha, GFR hukumati Turkiyaga nisbatan siyosiy kursini yangiladi, biroq so‘nggi hodisalar tufayli u qayta ko‘rib chiqilgan. Avvalroq Merkel Turkiya bilan munosabatlar qay shartda tiklanishini aytgandi.